****

תרגיל מסכם – **שיעור הכנת דשבורד**

שלום תלמידים,

תרגיל זה הוא **תרגיל מסכם** לכל החומר שלמדתם בפרקי האקסל והסטטיסטיקה. על כן, לצורך פתרון תרגיל זה, אתם מוזמנים להשתמש בכל כלי שלמדתם עד כה ושיכול לסייע לכם להגיע ליעד. אם אתם מכירים כלי אקסל וסטטיסטיקה נוספים שלא נלמדו בשיעורים, תוכלו להשתמש גם בהם אם הם מסייעים לכם.

**לצורך התרגיל** עליכם לבחור באחד מבין מסדי הנתונים להלן, **שאתם מעוניינים לחקור:**

[**סנאים בסנטרל פארק**](https://docs.google.com/spreadsheets/d/1XZvXPY62iDJSL8oWebJ86CMIn4XJ79Gd/edit#gid=496535465)

[**אייר בי.אנ.בי בוסטון**](https://docs.google.com/spreadsheets/d/1LcL2OB74KlKgWjVSGJpZeIZytTCVgN6T/edit#gid=1419677073)

[**כותרים בנטפליקס**](https://docs.google.com/spreadsheets/d/1d3cFWNBh0x6Dlnsos2s8rJ5cLI4geZJR/edit#gid=282871565)

[**גיבורי על**](https://docs.google.com/spreadsheets/d/1llIAXfmcmxBScm5-x5FSk_pOnIFxDZCO/edit#gid=879260660)

[**מדד האושר הבינלאומי**](https://docs.google.com/spreadsheets/d/1vZcEyceAlkftXM5gMNAnRRcPp4_hv_vM/edit#gid=1897893305)

**חלק 1:**

**הביטו בטבלה שבחרתם** ונסחו שלוש עד חמש שאלות חקר **שתוכלו לענות עליהן באמצעות הנתונים שבידיכם. שימו לב שהשאלות מנוסחות כשאלות חקר וכוללות הצגת משתנים תלויים ובלתי תלויים. השתדלו שהשאלות יעסקו בנושא כללי אחד בלבד.**

**חלק 2:**

**השתמשו בנתונים שבידיכם כדי לתת מענה לשאלות החקר שניסחתם בסעיף הקודם.**

**נתחו את הנתונים, צרו טבלאות ציר ותרשימים מתאימים, ובסיום התהליך הפיקו דשבורד מלא. עליכם להפיק דשבורד שמעביר מסר. המסר צריך להיות מבוסס על נתוני עבר, שלפיהם אפשר להפיק גם תובנות לעתיד.**

**את כל התהליך עליכם לתעד במסמך זה. למטה תוכלו לראות שאלות הכוונה לכל חלק בתהליך. תוכלו להשתמש בהן כדי לתעד את תהליך ניתוח הנתונים, ותוכלו להוסיף גם הערות משלכם.**

**שאלות הכוונה לתיעוד תהליך ניתוח נתונים:**

1. **מדוע בחרתם במסד הנתונים הספציפי הזה?**
2. **מהן השאלות שתרצו לקבל עליהן מענה באמצעות הנתונים? (שאלות החקר)**
3. **אילו נתונים תצטרכו כדי לענות על שאלות החקר?**
4. **אילו פעולות ניקוי וטיוב נתונים עליכם לעשות כדי להתחיל לעבד את הנתונים?**
5. **אילו פעולות תבצעו במהלך ניתוח הנתונים? באילו כלי אקסל וסטטיסטיקה תשתמשו?**
6. **מהם תוצרי ניתוח הנתונים? (נתוני סיכום, טבלאות ציר וכו')**
7. **באילו גרפים/תרשימים תשתמשו כדי להציג את התוצרים? מדוע?**
8. **פרטו על הבחירות שלכם בתהליך הכנת הדשבורד – מה עומד מאחורי בחירת סידור האובייקטים? באילו צבעים תבחרו ומדוע? אם אתם בוחרים להשתמש באלמנטים ייחודיים – הסבירו מדוע בחרתם בשימוש בהם ומה הם מוסיפים לדשבורד.**
9. **פרטו את מסקנותיכם מתהליך ניתוח הנתונים (מסקנות = דברים שאפשר להסיק מנתוני העבר).**
10. **פרטו את תובנותיכם והמלצותיכם מתהליך ניתוח הנתונים (תובנות = השלכת המסקנות על העתיד / כיצד ניתן לשפר את ההתנהגות ואת קבלת ההחלטות בעתיד).**